LidanRubinov/Halacha-QA huggingface dataset:
שאלה: 46: בעבר הייתי ידיד של אדם מסוים. כתוצאה מסכסוך נותק הקשר. אני כעסתי על הידיד. מפאת כעסי, כתבתי עליו טוקבקים סאטיריים, כאשר קיבל תפקיד וכספים ממפלגה כלשהי שנראו לי לא מוצדקים. הטוקבקים לא כללו חשיפה של עניניו האישיים,אלא רק ביקורת צינית על תיפקודו ועל העברית הלא תיקנית שלו שלא הצדיקה לדעתי את מתן כספי הציבור בתקופה ההיא הייתי חילוני לפני מספר שנים, לא הייתי כלל מודע למצוות "ולא תלבין פני חברך." האם הטוקבים הללו מהווים עבירה על מצווה זו? כמו כן,האם לאחר השנים שעברו עלי לחשוף עצמי בפניו ולהתנצל מה שארע לפני מספר שנים? דבר שעלול לסבך את המצב ביננו.
תשובה: הטוקבקים הם בהחלט רעה חולה, אמצעי בה אדם יכול להשמיץ אחרים בלי לחשוף עצמו, ובלי אחריות. עם זאת, אם הוא אינו יודע שאתה כתבת נגדו, אינך צריך לגלות לו, כיוון שהדבר לא יועיל ורק יזיק. עליך לקבל על עצמך לא לעשות זאת שוב, וכדרך של תיקון, אולי להסביר גם לאחרים כמה הדבר שלילי.
שאלה: דחוף ביותר- 9 באב!!!: דחוף!!!! לצערי ההורים שלי קבעו טיסה שנופלת על צום 9 באב ורציתי לשאול, אני הולך להיות בהרבה מקומות שקונים בהם דברים כמו דיוטי פרי וכו. מה אני אמור לעשות? לא לקנות? ואיך בכלל אני יצום אם אני בישראל כשהצום נכנס ובחול כשהצום יוצא? אני יודע שאין סיכוי שאני יצליח לקיים את ההלכות אבל לפחות אתה יכול להגיד לי איך לשמור כמה שיותר על ההלכות אבל גם לא לפגוע בחופשה?
תשובה: אפשר בהחלט לוותר על קניות בדיוטי פרי, זה בהחלט לא חובה, וראוי הוא חורבן בית המקדש שנוותר על כך. בקשר לצום: אם תהיה עדיין באויר במטוס, בזמן שבארץ כבר הסתיים הצום (מחר בשעה 20.05)   תוכל להפסיק את הצום, וכשתגיע ליעד, אם שם עדיין צמים   תאכל בצינעא. אבל אם תגיע ליעדך לפני שעה זו   תצטרך להמתין עד סוף הצום לפי שעת המקום שתהיה בו. גם אם זה יגרום (אם אתה נוסע מערבה, לאירופה או לארה"ב)   שתצום יותר מ 24 שעות. ובתקווה שתצליח לקיים כמה שיותר.
שאלה: עשרת השבטים: רציתי לדעת האם חלק מצאצאי עשרת השבטים חזרו מגלות בבל? מדוע הדבר מצוין בספר בדברי הימים ולא מצוין בספר עזרא? ב איתי.
תשובה: לא כתוב בפירוש בתנ"ך בשום מקום שעשרת השבטים או חלקם חזרו. ח קיבלו שירמיהו הלך והחזיר חלק מעשרת השבטים, וזוהי חגיגת הפסח הגדולה שעליה נאמר (מלכים ב  כ"ג, כ"ב, ועיין רש"י שם): "כי לא נעשה כפסח הזה מימי השפטים אשר שפטו את ישראל וכל ימי מלכי ישראל ומלכי יהודה". להרחבה נוספת בסוגיא עיין במסכת מגילה יד:, וכן בסנהדרין קי: נחלקו התנאים: "עשרת השבטים אינן עתידין לחזור שנאמר  דברים כט-כז : וישליכם אל ארץ אחרת כיום הזה, מה היום הולך ואינו חוזר אף הם הולכים ואינן חוזרים, דברי רבי עקיבא רבי אליעזר אומר: כיום הזה, מה יום מאפיל ומאיר - אף עשרת השבטים שאפילה להן כך עתידה להאיר להם", ובגמרא שם הביאו ראיות נגד רבי עקיבא. ובדורנו זכינו ב"ה לקיבוץ נדחי ישראל, שקהילת "ביתא ישראל" שגלתה לאתיופיה, אשר לפי המסורת מהרדב"ז ופסיקת הגר"ע יוסף שליט"א הם משבט דן, וכן מבני מנשה אשר גלו להודו - חזרו למקומם בארץ ישראל. הרב אביחיל התעסק רבות הנושא, ואי"ה עוד ישובו כל עם ישראל שוב לנחלתם ותבוא הגאולה!   התשובה ניתנה ע"י חתן הרב.
שאלה: בית המקדש השני: לפני כמה זמן מהיום נחרב בית המקדש השני
תשובה: המסורת המקובלת היא: לפני 1945 שנים. יהי רצון שנראה בביאת הגואל ובבנין אריאל, ויהפוך לנו ה  את צום זה לששון ולשמחה, אמן.
שאלה: צום בהריון: לפני מספר ימים גיליתי שאני בהריון, האם עלי לצום כרגיל?
תשובה: תתחילי לצום, וברגע שאת מרגישה שאת מצטערת מהצום (סחרחורות,חולשה גדולה,וכדומה) תפסיקי מיד לצום. אל תהססי להפסיק את הצום ברגע שאת מרגישה חלשה ולא טוב. (עיינו עוד במקראי קודש הררי, הלכות ט  באב עמוד רכ -רכא  שסיכם את דעות הפוסקים בזה). יהפוך לנו ה  את ט  אב לששון ולשמחה, אמן.
שאלה: ט  באב: מותר לשחק במחשב ב-ט באב?
תשובה: לשואל בהלכה לא מוזכר מחשב שכמובן לא היה אז. אבל אנסה להסביר את העיקרון. עיקר היום הוא צער ואבלות על החורבן, שמוביל לחשבון נפש על מנת שנתקן את עצמנו כדי שנזכה להיות ראויים לבניית בית המקדש מחדש. לכן, יש לצמצם כל דבר שיסיח את דעתנו מהצום. על פי זה יש לקבוע מה עושים ומה לא. אפי קיציס
שאלה: אפיקורס: מהי ההגדרה של כופר? האם כל דתל"ש נחשב כופר?
תשובה: לא כל דתל"ש נחשב ל"כופר", כי לא כל דתל"ש אכן כופר בקיומו של אלוקים, שברא את העולם, ונתן לנו את התורה, על ידי הנבואה (של משה), וכי אלוקים יודע מה עושה כל אחד בעולם שלנו, ויתן לכל אחד את שכרו המגיע לו, או את עונשו המגיע לו. רוב הדתל"שים, לדעתי, מאמינים ברוב הדברים אותם מציין הרמב"ם בין י"ג עיקרי האמונה, אבל הם לא מוכנים לשלם את המחיר של שמירת את מצוות התורה מסיבה כזו או אחרת.
שאלה: הלכות ט  באב דחוף!: הרב. יש לי כמה שאלות על ט באב. 1. האם מותר לתת צדקה בט באב והאם מותר להגיד תהילים בט באב? 2. אני חייל ויש לי רגילה על 9 הימים עד יום חמישי הזה (מיום חמישי שעבר) האם מותר לי לטייל ממחר בערב (מוצאי ט באב) וביום רביעי לפני חצות?
תשובה: ב"ה, מצוה לתת צדקה. בודאי בט  באב. מי שאומר תהילים בט  באב - יש לו על מי לסמוך, במיוחד אם זה אחר חצות. מותר לטייל. דני ארגמן
שאלה: האם מותר להתאמן בנגינה בצום תשעה באב?: אני לומדת נגינה בכינור. האם אני יכולה להתאמן בצום תשעה באב רק על סולמות ותרגילים ( לא על יצירה או שיר) כיוון שאני צריכה להיות מוכנה לשיעור שיהיה אחרי הצום?
תשובה: אסור, יש בזה שמחה והסחת הדעת מהאבל. אייל משה
שאלה: חנוכת בית: עברנו לדירה שכורה לפני כחמישה חודשים. עשינו,אני ואשתי, קביעת מזוזה צנועה עם ברכה בכניסתנו לבית אבל לא עשינו חנוכת בית "רצינית" עם קריאת הזוהר במניין וכו. כיאה לספרדים.(אנחנו ספרדים) מישו אמר לי שאם לא עשינו אנחנו צריכים לעשות. נראה לי קצת מצחיק לעשות דבר כזה אחרי חמישה חודשים. יש עניין לעשות עכשיו חנוכת בית במניין עם קריאת זוהר וכו.? הרי לכל העניין הזה של חנוכת בית אין באמת מקור הלכתי מוסמך זה יותר מנהג טוב כזה, לא?
תשובה: כך סיפר הרב שמואל אליהו שליט"א בשיעור: "בספר חסידים כתב שלא ילון בבית חדש עד שיעשה חנוכת הבית. מחמת המזיקים. כן היה כשנכנסתי לגור בבית בצפת. היינו עוד עם החבילות בבית ואמר לי מו"ר אבא זצוק"ל לעשות חנוכת הבית אפילו בשלשה אנשים. ללמוד ולהודות לה. ואחר כך כשיסדרו את הבית יעשו חנוכת בית ברוב עם אם ירצו. אבל לא לאחר כלל את חנוכת הבית לעשותה מיד. כמו שעושים בר מצוה מיד". חנוכת הבית אינה רק מנהג, יש לה סמך בתורה, שאומרת שהבונה בית ולא חנכו חוזר מהמלחמה, והיא נחשבת לסעודת מצווה (עיין מג"א באו"ח סימן תקסח סעיף ב). שיהיה במזל טוב!
שאלה: תשעה באב:, האם כבר בצאת הצום מותר לשמוע שירים? והאם יש איסור לגזור ציפורניים בימים אלה?
תשובה: 1. ביום העשירי בחודש אב לדעת רוב האחרונים, בנוסף לאיסור לאכול בשר ולשתות יין, גם אין לכבס או ללבוש בגדים מכובסים, ואין להסתפר ואין לשמוע מוזיקה משמחת ואין לרחוץ בחמים. אבל לרחוץ בפושרים מותר. ויש מקילים וסוברים שרק מבשר ויין צריכים להימנע ביום העשירי, אבל מותר לרחוץ, להסתפר ולכבס בלא הגבלה. לכתחילה יש לנהוג כמחמירים, ובשעת הדחק אפשר להקל 2. נחלקו האחרונים אם מותר לגזוז ציפורניים בתשעת הימים, אולם לכבוד שבת מותר (מ"ב תקנא, כ  כה"ח מח). ולהרחבה ומקור התשובה ראה בספר פניני הלכה מאת הרב אליעזר מלמד שליט"א באתר ישיבת הר ברכה אייל משה
שאלה: צניעות: לכבוד הרב. ברשותי בגדים רבים, צנועים יותר ופחות שברצוני למסור לנזקקים וכן סטים של איפור יקרים. האם מותר לי למסור משהו שאני לא נותנת בו שימוש בגלל ענייני צניעות או שמא עלי לזרוק. ומה לגבי האיפור? לרב.
תשובה: לענ"ד אפשר למסור - כי ייתכן והמקבלת תשתמש בזה באופן צנוע כמו מכנס תחת חצאית או חולצה תחת חולצה, ואם ידוע שלא זה המצב אפשר להשתמש בבגד כסמרטוט. אייל משה
שאלה: צום ביום הלא נכון: למה צמים ב ט באב ולא ב י באב? הרי ב י באב נשרף המקדש ולא ב ט באב,ב ט באב לפנות ערב רק הציתו אש בהיכל אז למה צמים ביום הלא נכון? אשמח לקבל תשובה ושיהיה לכבוד הרב צום קל
תשובה: נראה לי כי אנו צמים בדיוק ביום הנכון. אנו צמים ביום בו הוצת בית המקדש. אין זה משנה לנו כמה ימים ארכה הבערה, ואם הלהבות המשיכו גם שבוע לאחר מכן - אין אנו מציינים את כל השבוע. אנו מציינים את הרגע הנורא של ההצתה, שאירעה לפי המסורת בתשעה באב, וזה הרגע הנורא מכל.
שאלה: כגגכ: אני יכול ללמוד עם אחי הקטנים בט"ב סיפורים על בית המקדש?
תשובה: לך כן, בחוג המשפחה בציפיה לישועה דוד לוי
שאלה: גדולי ישראל: בימים האחרונים לא עוזבת אותי המחשבה אודות מה שאמר הרב כהן על אנשי הכיפה הסרוגה על כך שהם עמלקים וצריך להעלים אותם, לגבי ההתבטאות של הרב עצמו אני פחות מבולבול וכועס, כי זה לא משהו שחדש אצל המגזר החרדי וזה לא המקום לתקן אותו, יותר מפריע לי שהרב הגאון הרב עובדיה יוסף ישב לידו ולא תיקן או הגיב לרב, קצת לא ברור לי איך כל הזמן מטפטפים לנו בכל מקום בין בישיבה בין בלימודי הערב בקודש או בכלל בכל מקום שאני נמצא אני סוחב איתי את הספר של החפץ חיים, וכאן ישנו צרור "ברכות" לציבור שאומנם יש הרבה מה לתקן בו אבל יש בו כל כך הרבה טוב והוא כל כך נכון לדעתי. קצת כואב שישנה התעלמות מוחלטת מההלכה, איך יוצאים דברי לעז על הרב דרוקמן או על שאר הציבור הקדוש הזה. אשמח לעזרה מכיוון שאני מאוד מבולבל וחס ו יש לי מחשבות רעות על הציבור הזה פתאום וזה לא משהו שחשבתי שיהיה לי אי פעם. מראש!!
תשובה: אין ספק שהתבטאויות מגדולי תורה כואבות מאד. אנו מצפים מהם לדיבורים אחרים ולסגנון נעלה, ובפרט אם אנו המטרה של מילים קשות אלו. ניתן אולי ללמד קצת זכות עליהם, שהם מרגישים מותקפים ונפגעים בגלל ההצלחות הפוליטיות של החוגים הדתיים לאומים, וחושבים שלשם הגנה מותר להשתמש גם בלשונות קשים. גם בח נמצאים לפעמים ביטויים קשים בין תנאים ואמוראים, והמפרשים עמלו לרכך את ההתבטאויות הללו. עיין בסוף ספר חפץ חיים שם מובאת תשובתו של ה"חוות יאיר", העוסק בנושא. עם זאת, עלינו להוסיף ואחווה, ולא מחשבות רעות ושנאה, ואז ייתכן שיתקיים בנו: "כמים הפנים לפנים   לב האדם לאדם".
שאלה: סרטים בתשעה באב: האם מותר לראות סרטים המדברים על חורבנה של ירושלים וגוש קטיף בתשעה באב?
תשובה: אפשר אייל משה
שאלה: 9 באב: ממתי מותר לכבס במוצאי 9 באב?
תשובה: להלן תשובה מספר פניני הלכה מאת הרב אליעזר מלמד שליט"א ועיינו בספר באתר ישיבת הר ברכה אייל משה לדעת רוב האחרונים, בנוסף לאיסור לאכול בשר ולשתות יין, גם אין לכבס או ללבוש בגדים מכובסים, ואין להסתפר ואין לשמוע מוזיקה משמחת ואין לרחוץ בחמים. אבל לרחוץ בפושרים מותר. ויש מקילים וסוברים שרק מבשר ויין צריכים להימנע ביום העשירי, אבל מותר לרחוץ, להסתפר ולכבס בלא הגבלה. לכתחילה יש לנהוג כמחמירים, ובשעת הדחק אפשר להקל. מקורות המחמירים: רש"ל, ב"ח, מ"א, א"ר ועוד. ואמנם נפוץ בציבור כי האשכנזים מחמירים בזה והספרדים מקילים. אולם לא כן מבואר באחרונים. בין הספרדים רבים המחמירים גם בכיבוס, רחצה ותספורת, ומהם: החיד"א במח"ב תקנח, א, ור"ח פלאג י במועד לכל חי י, צב, וכה"ח תקנח, ו. וכנה"ג בהגה"ט ומאמ"ר הקילו. ובבאו"ה כתב שבשעת הדחק אפשר לסמוך על המקילים. וכך דעת רוה"פ. וע  בפס"ת תקנח, ב. וביחו"ד ה, מא, היקל, והרב אליהו החמיר (הל  חגים כט, ג). והוסיף שם שמי שמחמיר גם בכביסה ורחצה וכו  עד סוף יום עשירי הרי זה משובח, וכ"כ בכה"ח תקנח, י. ככלל דין יום העשירי כדין תשעת הימים למנהג אשכנזים, ומעט קל יותר. שבתשעת הימים נוהגים לצמצם בהזמנת אנשים לסעודת מצווה שאוכלים בה בשר ושותים יין, ואילו במוצאי תשעה באב אין מצמצמים (מ"ב תקנח, ב). ויש חסידים שנהגו לעשות סיום במוצאי תשעה באב, כי בפנימיות היום גנוזה שמחה שממנו מתחילה הגאולה, וע  בפס"ת תקנח, א. ועוד הקילו לאכול במוצאי הצום תבשיל שיש בו טעם בשר (באו"ה שם).
שאלה: ברוך שפטרני: לרב. אני לא כ"כ דתי, ההורים שלי דתיים מאוד. השאלה היא -ברור לי שהם עצובים וקשה להם, אבל למה בשמיים נחשבת להם עברה של חינוך לא טוב, אם בבר מצווה האבא אומר "ברוך שפטרני מעונשו של זה"? האם זה לא אומר שזהו, לא משנה מה אני עושה זה לא באחריותו?
תשובה: לך. אכן, אתה אחראי על מעשיך, ולא אבא ואמא שלך, ואתה תשא באחריות ובתוצאות על כל מה שאתה עושה. אם אתה הולך בדרך שהקב"ה שמח בה, הקב"ה זוקף זאת גם לזכותך, אך גם לזכות הוריך שחינכו אותך לדרך זו. אינני חושב שאם אתה נוהג שלא בדרך שהקב"ה הציע לנו ללכת בה, שהקב"ה מחשיב להם את מעשיך כתוצאה מדרך החינוך שלהם.
שאלה: שאל את הרב: התחביב שלי הוא לשוטט ב"שאל את הרב" באתרים השונים, לקרוא את השאלות והתשובות. מותר בתשעה באב, או שמא זה נחשב כלימוד תורה? וצום קל.
תשובה: התשובה כבר לא רלוונטית להשנה, אבל אם ח"ו גם בשנה הבאה עוד נתאבל בתשעה באב - אסור. בשורות טובות!
שאלה: תפירה לצורך למידה בתשעה באב: רציתי לדעת האם מותר לי לתפור לשם למידה בתשעה באב? מראש
תשובה: אסור (שו"ע תקנא, ז-ח). ולהלן הסבר ומקור התשובה מספר פניני הלכה מאת הרב אליעזר מלמד שליט"א באתר ישיבה אייל משה נהגו שלא לערוך את חוטי השתי בתשעת הימים, וסמכו המנהג על שום שבטלה אבן השתייה שהיא תשתיתו של עולם, ואף אנו נמנעים מלערוך חוטי השתי שהם תשתיתו של הבגד. וכן אסור לתפור בגדים חדשים בתשעת הימים, וכן אין סורגים בגדים או כיפות בתשעת הימים (שו"ע תקנא, ז-ח).
שאלה: גאולה ל23 איש?: רציתי לשאול בעניין גמרא מסוימת בסנהדרין קיא עמוד א כדקלמן : "ולקחתי אתכם לי לעם ונאמר והבאתי אתכם מקיש יציאתן ממצרים לביאתן לארץ מה ביאתן לארץ שנים מס ריבוא אף יציאתן ממצרים שנים מס ריבוא אמר רבא וכן לימות המשיח שנא (הושע ב, יז) וענתה שמה כימי נעוריה וכיום עלותה מארץ מצרים" מה שיוצא על פי הגמרא שלימות המשיח ישארו 2 מ 600000. לפי חישוב של 14 מליון יהודים בעולם יוצא שלימות המשיח יהיו 23 איש? הייתכן? מה כוונת הגמרא ב איתי.
תשובה: בסוגיה שלפני כן בדף זה מופיעות כמה דרשות שדרשו אמוראים שיוצא למעט את עם ישראל, ואמרו להם שלא נוח לקב"ה בדרשות כאלה, אלא יש לדרוש את הפסוקים בצורה אחרת באופן שאין הכוונה למעט את עם ישראל. למדנו מכאן שהתגשמות הנבואות תלויה גם בפירוש שחכמי ישראל יפרשו אותם, ולכן חשוב מאוד לפרש את הנבואות באופן שיצא טוב לישראל. לעניות דעתי הכוונה בדרשה שהבאת היא שמכל עם ישראל שיצאו לגלות בכל הדורות - בסופו של דבר יגיעו לימות המשיח רק ערך של כשניים משישים ריבוא. ומאחר שעברנו דורות רבים כל כך של יהודים שלא זכו להגיע לראות בגאולה, ובפרט ריבוי היהודים מעבר לכל שיעור שלא היה דבר כזה אי פעם בעולם שנהרגו בשואה, בכל הרדיפות, הפוגרמים, עלילות הדם ומסעות האונס של שונאי ישראל - ודאי שכבר נתקיימה נבואה הזאת ועם ישראל ראוי להיגאל ממש בקרוב. ואין הדבר תלוי אלא בנו, שנעשה עוד צעד בהתקרבות לה  ובדרישת הגאולה. שנזכה לראות בקרוב בגאולה השלימה!   התשובה ניתנה ע"י חתן הרב.
שאלה: זמני עליה לקבר אבי: אבי נפטר לפני 3 חודשים. האם לפי ההלכה מותר לי לעלות לבית העלמין ביום תשעה באב? אנשים מסביבי אומרים כי ילדי הנפטר אינם עולים לקבר בשנה הראשונה. מתי נכון לפי ההלכה לעלות לקבר אבי? ( שלא לגרום צער לנשמת הנפטר?) עפרה
תשובה: המקום ינחמכם נחמה שלמה. על פי ההלכה אין שום מניעה לבקר קברים בשנה הראשונה. קיים מנהג על פי הקבלה שלא לבקר קברים בשנה הראשונה. באופן עקרוני כדאי לעלות לקבר רק בזמנים מיוחדים כמו ביום השנה ויש שמוסיפים מועדים נוספים. ברכה והצלחה. ירון דוראני.
שאלה: תשעה באב: יש לי שתי שאלות לגבי תשעה באב. 1. בית המדקש השני חרב בגלל שנאת חינם, אז מדוע ביום שבו אנו מתענים על החורבן לא אומרים " " איש לרעהו? הרי זו אהבת חינם ואנחנו צריכים לתקן את מעשינו עלי-ידי כך ולקרב את הגאולה. 2. האם מותר בזמן הצום לבשל?
תשובה: 1. שאלת מבטאת את הנורמה- "עולם כמנהגו נוהג". איסור שאלת בט  באב בא לומר שהעולם עצר מלכת עבורנו. קרה דבר נורא ואיום. אנחנו ב"אבל" בט  באב (גם למי שמתאבל על אחד מקרוביו אין אומרים " " בשבעת ימי ה"שבעה"). אנו יוצאים מנקודת הנחה שכל עם ישראל יודעים את ההלכה שלא אומרים " ", ולכן אין בעיה חברתית בכך שלא אומרים " " האחד לשני. אכן, יש התייחסות בהלכה למי שלא מודע לאיסור לומר " ", והוא מברך אותך ב" ", עליך לענות לו במנוד ראש, או בשפה רפה. 2. לבשל עבור מי שמותר לו לאכול בט  באב מותר, ולצורך מי שצם, לאכילה לאחר הצום, מותר אחר חצות היום.
שאלה: שעות בין בשר לחלב: מזה כמה זמן התחלתי בתהליך חזרה בתשובה אני יודעת ששמירת שעות בין בשר לחלב הינו מנהג אבות משפחתי חילונית ואינה מקפידה בדברים כיצד עליי לנהוג? 3 שעות 6 שעות? על המענה מירי
תשובה: שש שעות כמו רוב ככול המנהגים בעם ישראל.
שאלה: איפור בתשעה באב: אני, כמו כל שאר בית ישראל, עובדת בט באב במשרד גדול עם אנשים. רובם לא דתיים. המחשב להגיע לעבודה עם ריח רע מהפה וללא איפור בסיסי לא נראית לי הגיונית. האם אין הקלות בנוגע לאנשים שעובדים עם אנשים?
תשובה: אמרו חכמים: כל העושה מלאכה בתשעה באב אינו רואה ממנה סימן ברכה לעולם (תענית ל, ב). והטעם, מפני שהוא מסיח את דעתו מהאבלות. אבל אין תקנת חכמים מפורשת לאסור מלאכה בתשעה באב, אלא היו מקומות שנהגו לאסור והיו מקומות שנהגו להתיר. ואמרו חכמים, שמנהג המקום מחייב, ובמקום שנהגו שלא לעשות מלאכה בתשעה באב, אסור לעשות מלאכה (פסחים נד, ב). וכבר נהגו כל ישראל שלא לעשות מלאכה בתשעה באב עד חצות היום. וגם אחר חצות נכון להימנע ממלאכה, כדי שלא להסיח את הדעת מהאבלות, ולכן רק לצורך גדול עושים מלאכה אחר חצות (ע  שו"ע ורמ"א תקנד, כב, כד, מ"ב מט). מי שחושש מריח רע מהפה רשאי לצחצח שיניים, אבל אסור להשתמש במוצרי קוסמטיקה כאבקות ומשחות לייפוי העור או לריח טוב. ודווקא סיכה של תענוג אסורה, אבל סיכה לצורך רפואה מותר, לפיכך מותר למרוח ווזלין לסדקים בשפתיים, וכן מותר למרוח משחה נגד גירוד (שו"ע תקנד, טו). אייל משה
שאלה: תשעה באה: לא התעוררתי לתפילה אז שמעתי קינות מהמחשב אז יצאתי ידי חובה?
תשובה: אין חובה לומר קינות,צריך להשלים את התפילה אייל משה
שאלה: גניבה כשהייתי בבי"ס: לפני כמה שנים כשלמדתי בבית ספר ובתיכון דתי מידי פעם הייתי "משאילה" ספרים מהספרייה על מנת לא תמיד להחזיר (מידי פעם כן החזרתי.) באותו זמן לא ממש חשבתי על מה שאני עושה. ידעתי כמובן שזה לא משהו טוב אך לא הקדשתי לזה מחשבה, חוץ מהמצפון שלי שקצת הציק (לא הייתי דתייה כמו שאני היום כך שמבחינת דת - לא ממש חשבתי על זה, אלא חשבתי יותר על הצד המוסרי של כל העניין). עכשיו אני מבינה את משמעות המעשים שעשיתי ומאוד מצטערת על זה. אני לא יודעת מה לעשות כי אני לא יכולה ללכת להחזיר את הספרים (חלקם כבר לא ברשותי כי בעוונותיי הרבים אף מכרתי את חלקם וקיבלתי עליהם כסף. אני לא יודעת בכמה ספרים מדובר.) וגם אני לא אוכל ללכת ולהחזיר את הספרים שכן נותרו ברשותי מחמת הבושה הגדולה שכרוכה בכך וגם המקום שלמדתי בו לא קרוב למקום מגורי כיום. אני כ"כ מתביישת במעשיי אלו, זה הדבר היחיד בחיים שלי שאני יכולה לומר שאני מתחרטת עליו ולא אחזור על דבר כזה שנית. באותו זמן לא חשבתי על זה שזה גניבה לכל דבר ועניין. אני כל כך מתביישת בבקשה הרב תעזור לי מה אוכל לעשות כדי לתקן את אשר חטאתי. באותה תקופה הייתי בת בערך 13-17.!!!!!!
תשובה: עלייך להחזיר את הספרים שברשותך, תוכלי להניח אותם שם וללכת בלי להתבייש ולהתוודות בפניהם. על שאר הספרים יש לתת צדקה לרבים, או תרומה כספית תואמת לספריה לשם קניית ספרים. בנוסף עלייך להתוודות על כך בפני ד, להתחרט, ולקבל על עצמך לדקדק מעתה בהלכות גזל. חזקי ואימצי
שאלה: עילוי נשמת אבא שנפטר - מה לעשות?: אבי נפטר לפני כ8 שנים. רציתי בבקשה לדעת מהם הדברים שניתן לעשות ע"מ להעלות את נשמתו. הבנתי שקריאת תהילם מאוד עוזרת אבל איך עושים את זה? אני פשוט מכוונת שזה בשביל המטרה הזו? ואיך אני אומרת את השם שלו? השם שלו ואז שם אביו? אמו? שניהם? מה עוד עוזר חוץ מקריאת תהילים? (אני בת כך שלא אוכל ללמוד גמרא או משהו כזה לעילוי נשמתו.) ועוד שאלה שחשבתי עליה כרגע- כשאומרים תהילים למען מטרה מסוימת האם זה ר לומר תהילים למען כמה מטרות גם יחד? והאם זה ר לומר תהילים רק בשביל "להשיג" משהו ולא סתם? אני מרגישה שאני עושה את זה לטובתי האישית בלבד ולא "לשמה". מידי פעם כן אבל לרוב זה כי אני רוצה לבקש מה משהו או להודות לו על משהו.
תשובה: לאחר תום שנה מהפטירה, חשוב מאוד לציין את יום השנה לפטירה כיום זכרון, זה מועיל לעילוי נשמת הנפטר. רצ"ב קישור בנושא - במשך כל השנה, אמירת תהילים טובה לדברים רבים, גם לעילוי נשמה. את מציינת לפני שאת מתחילה לומר, שקריאת התהילים היא לעילוי נשמת. כאן את אומרת את השם של אביך (אם יש לו מספר שמות מציינים את כולם) ושם האב שלו או האם שלו (זה תלוי במנהג: אשכנזים   שם אביו, או ספרדים   שם אמו). אפשר בהחלט להקדיש אמירת פרקי התהילים למספר דברים: גם וגם. עייני בעוד תשובות מפורטות שנכתבו בנושא -
שאלה: תמונות בבית: לכבוד הרב, רציתי לברר האם תליה בבית של קולאז תמונות שהודפס על קנבס אסורה? יכולה להביא מזל רע? חברה סיפרה לי בעבר שרב אמר לה שזה כמו מקדש וזה אסור, אודה לתשובתכם, יום טוב
תשובה: אני לא מבין למה שהדבר יהיה אסור.
שאלה: מגילת איכה: לרב ברצוני לדעת מה הסיבה לכך שמגילת איכה כתובה ר האלף בית, ובנוסף לכך האות פ מקדימה את האות ע במגילה? האם יש לכך סיבה?
תשובה: א. כתיבה ר אלף בית היא כתיבה מאוד שכיחה במקורות קדומים. בכלל מקורות של שירה וקינות יש בהם לא רק תוכן, אלא גם הרבה אסתטיקה, וזו צורת כתיבה מאוד אסתטית. ב. אני לא יודע למה יש היפוך אותיות.
שאלה: דתי או חרדי?: 1)האם צריך להיות דתי או חרדי? 2)מה ההבדל בין דתי וחרדי לגבי שמירת המצוות? 3)זה ר אם אני דתי? כי לפי מה שאני מבין דתי מקפיד על ההלכה ואלו חרדי מחמיר הרבה יותר,האם זה נכון? אשמח לקבל תשובות מכבוד הרב ושיהיה לכבוד הרב צום קל
תשובה: א. צריך להיות אדם טוב, שמקיים את מה שהקב"ה ציווה עלינו. ב. "דתי" ו"חרדי" הם לא מושגים דתיים. הם מושגים סוציולוגיים, כלומר: החברה מכנה קבוצה מסוימת בשם "חרדים" וקבוצה מסוימת בשם "דתיים". בדרך כלל יש מאפיינים התנהגותיים לכל קבוצה, כגון צורת לבוש או יחס ללימודים כלליים ולתרבות ולאומנות. ג. אחת הרעות שיש לנו היא שכל קבוצה משוכנעת שהיא מקפידה יותר מהשניה במצוות. החרדים סוברים שהם מקפידים יותר במצוות, ואכן יש הקפדה במצוות מסוימות  הדתיים משוכנעים שהם מקפידים יותר במצוות, ואכן יש הקפדה במצוות מסוימות. אבל כל הדיון הזה מיותר. אנחנו צריכים לשאוף לעסוק בעצמנו וביחס בינינו ובין הקב"ה, ולא בשאלה מי דתי יותר. אם אתה הולך בדרכך, מקיים מצוות לפי הרבנים שאתה לומד אצלם וכדו    זו הדרך הנכונה שאתה הולך בה. אם יש דברים לא מובנים   אנא שוב.
שאלה: החלפת מצעים בט  באב- התשובה המתוקנת: לכבוד: הרב שלמה בן אליהו ברצוני לדעת האם יש עניין בהחלפת מצעים אחר צום ט באב ניר
תשובה: "נהגו נשים רבות שלאחר חצות היום הן מתעסקות בכל כוחם לסדר את הבית, להרים את המזרונים מהרצפה (משנת הלילה), לסדר את המיטות. לשטוף את הריצפה.כהכנה לביאת משיח צדקנו. וכל המזלזל בנשים אלו, מחליש את אמונת הגאולה בליבותיהם של בני ישראל, ועתיד ליתן את הדין. (על פי החיד"א בברכי יוסף או"ח סימן תקנט, כה"ח שם ס"ק עו, מקראי קודש הררי (ל-ט  באב) עמוד שנב, וכן דעתו של מרן מלכא הראשון לציון הרב מרדכי אליהו זיע"א) על כן- אם שאלתך לגבי החלפת מצעים מטעם של הכנה למשיח- יש ענין.
שאלה: נגינה בי  באב: ראיתי שהרב כתב שמותר לשמוע מוזיקה מיד בצאת הצום, ולאו דווקא מחצות היום של י באב. אוכל בבקשה לקבל מקור לקביעה הזו? כמו כן אשמח לדעת האם גם נגינה נכללת תחת אותה קביעה.
תשובה: א. כל איסור שמיעת מוזיקה הוא חומרא. האיסור היסודי על מוזיקה הוא כמבטאת שמחה, וזה שייך באירועים וכדו, אך לא בנושא שמיעת המוזיקה. על כן, יש להחמיר בתשעת הימים עם מוזיקה, אולם אין חובה להחמיר גם את ליל מוצאי העשירי. ב. הדבר תלוי באופי הנגינה. אישית   כן  נגינה ציבורית   לא. ונחמה
שאלה: תרומות ומעשרות: עץ פרי שגדל בקמפוס האוניברסיטה חייב בתרומות ומעשרות? כל אדם יכול להכנס לשטח האוניברסיטה ולהנות מהפירות.
תשובה: וברכת ד  נראה שהוא הפקר ואין צורך להפריש תרו"מ. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תפילין בצום אב: נודע לי שצריך להניח תפילין בצום תשעה באב בתפילת מנחה אך נחתי כבר בבוקר בשעה 10. זה ר?עשיתי טעות?
תשובה: זה ר אם בבית הכנסת שלכם הרוב מניחים בתפילת מנחה אז תניח שוב בציפיה לישועה דוד לוי
שאלה: אכילת בשר אחרי סיום הצום:, רציתי לדעת אם לפי ההלכה זה ר אחרי שאני מסיים את הצום לאכול בשר?
תשובה: לא אוכלים בשר, ולא שותים יין גם ביום עשירי באב כיון שרובו של היכל נשרף ביום זה. לכן מנהג ישראל להמשיך את איסור אכילת בשר גם ליום רביעי לפחות עד חצות היום לאשכנזים, וכל יום רביעי כולו (י  אב) לספרדים. (שולחן ערוך ורמ"א אורח חיים סימן תקנח  סעף א, כה"ח ומשנה ברורה שם, וכן פוסק מרן מלכא הראשון לציון הגאון הרב מרדכי אליהו זיע"א כמובא במאמר מרדכי,הלכות חגים, פרק כט )
שאלה: צפיה במכביה: האם מותר ללכת לצפות במכביה? ב מראש!
תשובה: מותר להתבונן בגברים מתעמלים, אסור להתבונן בנשים מתעמלות ובייחוד שאינן לבושות בצניעות
שאלה: תפילין: כבוד הרב בכול יום אני מניח 8 כריכות ושני חציים האם צריך 7? בקיצור כמה כריכות צריך 7 או 8
תשובה: לך חובה לעשות 7 כריכות בהסבר יש בעדות השונות 2 שיטות 1. 7 ושני חצאים 2. 6 ושני חצאים שאל את אביך ויאמר לך כיצד אתם נוהגים בציפיה לישועה דוד לוי
שאלה: קולנוע במוצאי ט  באב: כבוד הרב האם לאשכנזים מותר ללכת לקולנוע במוצאי הצום?
תשובה: אסור ללכת עד שיעבור י  באב (יום רביעי) כולו (ולפחות עד חצות של יום זה) כיון שרובו של היכל בית המקדש נשרף ביום זה. כמובן שאין ללכת לסרט שאינו נקי, הווי אומר שיש בו בעיות של צניעות וכן של אלימות. (עיין עוד בהלכות קולנוע בספר: "בין הזמנים" - של הרב דוד סתיו שליט"א, בעמוד 192 והלאה, וראה הסכמת הרב ציון בוארון שליט"א שם, מה שכתב בהערתו לגבי סרטים).
שאלה: קולנוע במוצאי ט  באב: כבוד הרב האם מותר לאשכנזים לראות הערב סרט בקולנוע? אריק פרידמן
תשובה: לא ראוי, מכיוון שנוהגים אבלות גם ביום י  באב.
שאלה: שאלות: 1.אם מישהו קנה לי משהו בתשעת הימים, מותר לי להשתמש בזה אח"כ? 2.מותר לי להשתמש בזה ב-י באב? 3.זה נהוג לחכות שעה אחרי שהצום יוצא ורק אז לאכול? 4.מותר ללבוש בגדים שכובסו בתשעת הימים ב-י באב? 5.רק מחר בערב מותר לאכול בשר ולשמוע שירים, לצפות בקומדיות וכד.? בבקשה ענה לי על השאלות לפי מנהג הספרדים
תשובה: אם קנו לך משהו בתשעת הימים אתה יכול להשתמש אחרי י  באב. אינני מכיר כל מנהג להתעכב אחרי הצום. לפי כל המנהגים שאני מכיר אוכלים מיד בסוף הצום. בי  אב ממשיכים כל מנהגי תשעת הימים. לספרדים הכל מסתיים בתום יום י  באב. מתוך שעור של הרב אליעזר מלמד: בשביעי של חודש אב כבשו הבבלים את בית המקדש, ובתשעה באב לפנות ערב הציתו בו אש, והיה נשרף במשך כל יום י  באב. ואמר רבי יוחנן, שאם היה חי באותו הדור היה קובע את הצום ליום י  באב, מפני שרובו של היכל נשרף בו. ויש אמוראים שנהגו להחמיר על עצמם להתענות בתשיעי ועשירי באב. אולם הנביאים והחכמים קבעו את התענית בט  באב, מפני שהכל הולך אחר ההתחלה, והתחלת הפורענות היתה בט  באב (תענית כט, א  ירושלמי תענית פ"ד ה"ו). אלא שהואיל ובפועל רובו של בית המקדש נשרף בעשירי, נהגו ישראל שלא לאכול בשר ולא לשתות יין בעשירי באב. למנהג ספרדים האיסור נמשך בכל היום, ולמנהג אשכנזים עד חצות היום בלבד (שו"ע ורמ"א תקנח, א). לדעת רוב האחרונים, בנוסף לאיסור לאכול בשר ולשתות יין, גם אין לכבס או ללבוש בגדים מכובסים, ואין להסתפר ואין לשמוע מוזיקה משמחת ואין לרחוץ בחמים. אבל לרחוץ בפושרים מותר. ויש מקילים וסוברים שרק מבשר ויין צריכים להימנע ביום העשירי, אבל מותר לרחוץ, להסתפר ולכבס בלא הגבלה. לכתחילה יש לנהוג כמחמירים, ובשעת הדחק אפשר להקל. 19 וכן נוהגים שלא לברך  שהחיינו  ביום עשירי באב, כדין שלושת השבועות (חיד"א, כה"ח תקנח, ח  וע  לעיל ח, ז-ח).